**Te iubesc cât ține marea**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te iubesc cât ține marea

Te invit iubito, să mă însoțești,

Să ne scăldăm în ape calde, line,

Să mă bronzez la soarele ce-mi ești,

Să simt dorința nopților senine.

Zilele să fie apusuri fără zori,

Cu luna să gustăm din fericire

Fiindcă am jinduit de atâtea ori

Intimitatea noastră în iubire.

Mi-este dor să îmbrățișăm natura,

Să înotăm prin valuri înspumate,

Dragostei să îi dăruim căldura,

Să hoinărim în doi... și peste poate.

Ador să-ți savurez, la dans, parfumul,

Și la tangouri să ne dorim... cât doi,

Iar la sfârșit să fim noi doi... ca unul

Mângâiați de valuri și udați de ploi.

Iubito, nu mi-ar ajunge o viață

Să te privesc, cum ne privește zarea,

Dar viața îmi trimite azi povață

Să te iubesc, cât ține marea.

Autor: Gabriel Stănciulescu